Legendariese boksafrigter sterfArgieffoto (Foto; PDPics, Pixabay) Een van Suid-Afrika se beste boksafrigters, Willie Lock, is in die ouderdom van 84 oorlede. Lock, gebore en getoë in Benoni, was al vir ŉ wyle op ŉ siekbed voor hy Donderdag in sy tuisdorp gesterf het. Hy het die weg gebaan in transformasie in die sport en het Peter “Terror” Mathebula opgelei om uiteindelik die WBA-veergewigtitel in Desember 1980 in Los Angeles in te palm. Mathebula was die eerste swart Suid-Afrikaanse bokser om ŉ wêreldtitel te bekom.